Bankens metoder var omdiskuterede i finansielle kredse, og i en lang periode stod banken uden for lokale og nationale banksammenslutninger. Banktilsynet var heller ikke en velset gæst i banken. Alex Brask Thomsen blev flere gange beskyldt for medvirken til [[økonomisk kriminalitet]] og blandt andet undersøgt af [[Bagmandspolitiet]], som i en såkaldt bagmandsrapport i [[1973]] udpegede ham som bagmand for økonomisk kriminalitet, dog uden at kunne påvise overtrædelser af gældende lovgivning. Rapporten ramte banken hårdt moralsk, men det gik ikke ud over forretningen. Året forinden var det mislykkedes at overtage [[Amagerbanken]], men tidligere havde Brask Thomsen held med at overtage tekstilvirksomheden [[Henriques & Løvengreen]], ligesom han også var økonomisk involveret i [[Radio Mercur]]<ref>[http://www.erhvervsbladet.dk/virksomheder/kapitalisten-der-ville-elskes Kapitalisten der ville elskes] ''[[ErhvervsBladet]]'' 24. januar 2005</ref>.
Personbillede_savnes Erhvervsliv